b'\n_START_ARTICLE_\nCrib45\n_START_SECTION_\nHistoria\n_START_PARAGRAPH_\nCrib45 perustettiin vuonna 2000 sivuprojektina, joka soitti akustispohjaista grungea vaihtelevalla kokoonpanolla. Pian yhtye siirtyikin telakalle j\xc3\xa4senten siirrytty\xc3\xa4 muihin yhtyeisiin, palaten vuonna 2002 uudestaan kasaan uusitulla kokoonpanolla sek\xc3\xa4 musiikkityylill\xc3\xa4. T\xc3\xa4h\xc3\xa4n aikaan yhtye otti suuresti vaikutteita Deftonesin sek\xc3\xa4 Massive Attackin suunnalta ja alkoi hiljalleen hioutumaan synkemp\xc3\xa4\xc3\xa4n ja raskaampaan suuntaan. Yhtye k\xc3\xa4vi vuosien varrella useita eri kokoonpanoja ennen kuin vakiintui Teemu M\xc3\xa4ntysen, Ville Suovaniemen, Pasi Latvan, Antti Hokkalan sek\xc3\xa4 Jussi Yrttiahon muodostamaan ydinryhm\xc3\xa4\xc3\xa4n johon kuuluivat my\xc3\xb6s osa-aikaisena j\xc3\xa4senist\xc3\xb6n\xc3\xa4 Maija Sipil\xc3\xa4inen sek\xc3\xa4 Salla Matusiak. Debyyttilevyn "Metamorphosis" kynnyksell\xc3\xa4 Pasi Latva joutui j\xc3\xa4tt\xc3\xa4ytym\xc3\xa4\xc3\xa4n pois perhesyist\xc3\xa4. Yhtye julkaisi alkukev\xc3\xa4\xc3\xa4st\xc3\xa4 "Metamorphosis" levyn ensimm\xc3\xa4isen EP mittaisen nettisinglen "The Ghosts Among Me" joka sis\xc3\xa4lt\xc3\xa4\xc3\xa4 nimikko singlekappaleen lis\xc3\xa4ksi my\xc3\xb6s nelj\xc3\xa4 muuta kappaletta jotka eiv\xc3\xa4t tule levylle. "The Ghosts Among Me" single EP:t\xc3\xa4 jaetaan ilmaiseksi yhtyeen ilmoittamissa internet palveluissa.\n_START_SECTION_\nYhtyeen musiikki\n_START_PARAGRAPH_\nR\xc3\xa4j\xc3\xa4ht\xc3\xa4v\xc3\xa4\xc3\xa4 metallia ja tunnelmallisia maisemia maalaileva Crib45 on kehittynyt alkup\xc3\xa4\xc3\xa4ns\xc3\xa4 grungesta synkemp\xc3\xa4\xc3\xa4n, tunnelmoivampaan ja yh\xc3\xa4 aggressiivisempaan suuntaan. Crib45:n musiikkia, jota miehet itse kutsuvat alternative metalliksi jossa on post-metal elementtej\xc3\xa4, voi parhaiten kuvailla Deftonesin, Paradise Lostin, Calliston, Toolin sek\xc3\xa4 Cult Of Lunan v\xc3\xa4limaastoksi kuitenkaan yritt\xc3\xa4m\xc3\xa4tt\xc3\xa4 kuulostaa kyseisilt\xc3\xa4 yhtyeilt\xc3\xa4.'